Diari Oficial de la Generalitat Valenciana


Sumari del DOGV 3627, del 17-11-1999 (1999/9339)

Informació pública de les bases per a la provisió d'una plaça enquadrada en l'escala d'administració especial, subescala de serveis especials, classe auxiliar educador o educadora infantil.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9339


Data del document
:   18-10-1999

Organisme emissor
:   Ajuntament d'Algemesí

Tipus de document
:   Convocatòria

Descriptors 

:   * Algemesí
    * administració local
    * concurs administratiu

Informació pública de les bases per a la provisió d'una plaça enquadrada en l'escala d'administració especial, subescala de serveis especials, classe auxiliar educador o educadora infantil. [1999/A9339]
  
Havent sigut aprovada per Resolució de l'Alcaldia de data 18 d'octubre de 1999 la provisió en propietat d'una plaça d'auxiliar d'educació infantil, mitjançant el sistema de concurs oposició lliure, es convoca la dita plaça d'acord amb les següents bases:
  
Bases per a la provisió d'una plaça enquadrada en l'escala d'administració especial, subescala de serveis especials, classe auxiliar educador o educadora infantil.
  
Primera. Objecte de la convocatòria
  
La finalitat de la present convocatòria és la provisió en propietat, mitjançant el sistema de concurs oposició, d'una plaça enquadrada en l'escala d'administració especial, subescala de serveis especials, classe auxiliar educador o educadora infantil, dotada amb les retribucions bàsiques corresponents al grup D, amb un complement de destinació de nivell 15, dues pagues extraordinàries, triennis i la resta de retribucions que corresponguen d'acord amb la legislació vigent.
  
Si en algun moment es procedira a la supressió de les escoles infantils, el titular d'aquesta plaça passaria a desenvolupar altres funcions pertanyents al seu grup professional i dotades amb les mateixes retribucions.
  
Segona. Legislació aplicable
  
El procediment de selecció es regirà de conformitat amb el preceptuat en la Llei 30/1984, de 2 d'agost; Decret Legislatiu 781/1986, de 18 d'abril; Decret 33/1999, de 9 de març, del Govern Valencià, així com les normes d'aquesta convocatòria.
  
Tercera. Requisits dels aspirants
  
Per a prendre part en aquest concurs oposició caldrà complir els requisits que tot seguit s'enumeren, els quals fan referència, en qualsevol cas, a la data de finalització del termini de presentació d'instàncies.
  
a) Ser espanyol o tenir la nacionalitat d'algun dels estats membres de la Unió Europea, d'acord amb allò disposat en la Llei 17/1993, de 23 de desembre. Caldrà acreditar la nacionalitat.
  
b) Tenir complits 18 anys d'edat.
  
c) Tenir el títol de tècnic especialista en Jardí d'Infància, nivell Formació Professional II; mòdul III de Formació Professional: tècnic superior en Educació Infantil o mestre especialista en Educació Infantil.
  
d) Estar en possessió del certificat del grau elemental de coneixements de valencià de la Junta Qualificadora o equivalent. Aquesta exigència respon en ser Algemesí un municipi valencianoparlant, i aquest lloc de treball per les seues funcions comporta unes relacions amb els usuaris del servei en què és fonamental el coneixement d'aquesta llengua. A més a més, el lloc està catalogat en l'Acord de l'Ajuntament de data 29 de abril de 1994.
  
e) No patir cap malaltia ni estar afectat per cap limitació física o psíquica que siga incompatible amb el desenvolupament de les funcions corresponents.
  
f) No haver estat separat, mitjançant expedient disciplinari, del servei de qualsevol de les administracions públiques, ni estar inhabilitat per al desenvolupament de funcions públiques.
  
g) No trobar-se immers en cap del supòsits d'incompatibilitat previstos en la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
La titulació s'acreditarà mitjançant el lliurament dels títols corresponents per l'autoritat acadèmica competent. Aquesta autoritat podrà declarar també l'equivalència dels títols.
  
Quarta. Presentació d'instàncies
  
Les instàncies per a sol·licitar prendre part en el concurs oposició, en les quals els aspirants hauran de manifestar que compleixen tots i cadascun dels requisits exigits en la base tercera, referits sempre a la data en què finalitze el termini de presentació d'instàncies, estaran acompanyades dels documents establits en la base vuitena. També haurà de presentar-se resguard acreditatitu de l'ingrés de 2.000 pessetes per drets d'examen, d'acord amb l'ordenança fiscal número 3.6. L'ingrés es farà efectiu en el compte número 9582873419 de l'oficina de Bancaixa d'Algemesí.
  
Es dirigiran al president de la corporació i es presentaran en el Registre General d'Entrada d'aquesta corporació o en la forma que diu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, comptadors des de l'endemà de la publicació de l'anunci en el Boletín Oficial del Estado.
  
Cinquena. Admissió d'aspirants
  
Expirat el termini de presentació de sol·licituds, l'Alcaldia dictarà, en el termini màxim d'un mes, resolució aprovatòria de la llista d'admesos i exclosos que es publicarà en el Butlletí Oficial de la Província i en el tauler d'anuncis d'aquest ajuntament, s'assenyalarà un termini de 10 dies d'esmena de deficiències i es delimitarà, a més a més, el lloc, la data de començament de les proves i composició del tribunal qualificador.
  
Sisena. Tribunal de selecció
  
El tribunal qualificador, que tindrà la categoria tercera, tal com preceptua l'article 33 del Reial Decret 236/1988, de 4 de març, estarà integrat pels següents membres:
  
President: l'alcalde o tinent d'alcalde en qui delegue.
  
Secretari: el secretari general de la corporació o funcionari en qui delegue, amb vot.
  
Vocals:
  
- Un representat designat per la Junta de Personal.
  
- Un representat designat per la Generalitat Valenciana.
  
- El president de la Comissió Informativa de Personal.
  
- Un regidor membre de la Comissió Informativa de Personal.
  
- Un funcionari expert designat per la presidència.
  
La designació dels titulars implicarà la dels suplents. La totalitat dels membres caldrà que tinguen un nivell de titulació igual o superior a l'exigit per a l'ingrés a la plaça que en aquestes bases es convoca i, en general, tindrà el règim jurídic establit en l'article 11 del Reial Decret 364/1995.
  
L'actuació dels opositors s'iniciarà per ordre alfabètic, d'acord amb el resultat del sorteig públic que amb aquesta finalitat se celebrà. De conformitat amb l'article 10.3 del Decret 33/1999, per a l'any 1999 es la lletra Ñ (segons el sorteig efectuat per l'Estat per a 1999).
  
La crida per a la sessió següent d'un mateix exercici haurà de realitzar-se amb un termini mínim d'antelació de 12.00 hores, mentre que la convocatòria per a un exercici distint haurà de respectar un termini mínim de 48 hores.
  
Setena. Fase d'oposició
  
La fase d'oposició constarà de tres exercicis, tots ells de caràcter obligatori i eliminatori.
  
Primer exercici. Consistirà a contestar per escrit a un test d'un total de 50 preguntes facilitat pel tribunal, en un temps màxim de 60 minuts i relatives als temes comuns que figuren en el programa annex a aquesta convocatòria.
  
El test serà de respostes alternatives, de les quals tant sols una serà la correcta.
  
Les respostes errònies es valoraran negativament amb una penalització que determinarà el tribunal abans d'iniciar l'exercici.
  
Es puntuarà de 0 a 10 punts, sent necessari un mínim de 5 punts per a aprovar-lo.
  
Segon exercici. Consistirà a redactar, en un període màxim d'una hora, un tema extret a l'atzar, sobre les matèries específiques compreses en el programa annex d'aquesta convocatòria.
  
Es puntuarà de 0 a 10 punts, sent necessari un mínim de 5 punts per a aprovar-lo.
  
Tercer exercici. Consistirà a resoldre, en un període màxim de dues hores, dos supòsits pràctics que plantejarà el tribunal immediatament abans del començament de l'exercici, sobre les matèries específiques compreses en el programa annex a aquesta convocatòria.
  
Es puntuarà de 0 a 10 punts, sent necessari un mínim de 5 punts per aprovar-lo.
  
Vuitena. Fase de concurs
  
Finalitzada la fase d'oposició, el tribunal procedirà a la baremació dels mèrits que hagen sigut al·legats documentalment pels aspirants en el moment de presentació de la instància, només a aquells que hagen superat la fase d'oposició.
  
Mèrits:
  
1. Experiència professional. Es valorarà a raó de 0,50 punts per any de serveis prestats en l'administració pública o privada, realitzant funcions iguals o semblants a les de la plaça convocada, i fins a un màxim de 3 punts.
  
Aquests serveis hauran d'estar justificats per contracte de treball i alta en la Tresoreria General de la Seguretat Social, si es tracta de serveis prestats en l'empresa privada, mentre que en l'empresa pública es justificaran mitjançant certificació de l'òrgan competent.
  
2. Titulacions i diplomes. Es valoraran sempre que no constituïsquen requisits per a l'accés a la plaça i que tinguen relació directa amb aquesta.
  
La valoració total d'aquest apartat no podrà ser superior a 1,50 punts, valorant-se amb el següent barem:
  
Doctorat: 1,5 punts.
  
Llicenciat o equivalent: 1,0 punt.
  
Diplomat universitari o equivalent: 0,5 punts.
  
3. Coneixement del valencià.
  
El coneixement del valencià es valorarà fins a un màxim d'1,75 punts, sempre que s'acredite estar en possessió del pertinent certificat o homologació, expedits per la Junta Qualificadora de Coneixements del Valencià, d'acord amb la següent escala:
  
a) Coneixement grau mitjà: 1,25 punts.
  
b) Coneixement grau superior: 1,75 punts.
  
La valoració de les titulacions superiors exclou les inferiors.
  
4. Cursos.
  
Es tindran en compte aquells cursos relacionats amb les funcions pròpies d'educador o educadora infantil. Tant sols es valoraran aquests cursos si foren convocats per la universitat, instituts o escoles oficials de formació de funcionaris o altres entitats reconegudes, sempre que en aquest últim cas hagueren sigut homologades per l'Institut Valencià d'Administració Pública.
  
La valoració total d'aquest apartat no podrà excedir de 2 punts i tindrà el següent barem:
  
Nombre d'hores:
  
De 100 o més hores: 2,00 punts.
  
De 75 o més hores: 1,50 punts.
  
De 50 o més hores: 1,00 punt.
  
De 25 o més hores: 0,50 punts.
  
De 15 o més hores: 0,30 punts.
  
Novena. Qualificació definitiva
  
La qualificació final s'obtindrà sumant les puntuacions obtingudes en cadascun dels exercicis obligatoris que hagen sigut superats pels aspirants i dividint el resultat pel nombre d'exercicis obligatoris, sent el quocient obtingut la nota final de la oposició.
  
A la nota final de la oposició serà sumada la puntuació obtinguda en la fase del concurs, i el resultat serà determinant de l'ordre en la relació d'aprovats.
  
Deu. Relació d'aprovats
  
Una vegada finalitzada la qualificació dels aspirants, el tribunal farà pública la relació d'aspirants per ordre de puntuació en els locals on s'haja celebrat l'última prova. Finalitzat el procés selectiu, el tribunal proposarà a l'Alcaldia, per al seu nomenament com funcionari de carrera, l'aspirant que major puntuació haja obtingut. La proposta feta pel tribunal no podrà excedir, en cap cas, del nombre de places convocades. El seu nomenament es farà públic en el Boletín Oficial del Estado.
  
Entre els aspirants que hagen aprovat els dos primers exercicis es formarà una borsa per ordre de major puntuació, per a contractacions laborals temporals i que tindrà una durada fins a l'esgotament de l'actual legislatura.
  
Onze. Aportació de documents
  
L'aspirant proposat aportarà davant l'administració, en el termini dels 20 dies naturals des de la notificació de la proposta de nomenament del tribunal qualificador, els documents acreditatius de les condicions de capacitat i requisits exigits en la convocatòria (base segona).
  
Qui dins del termini indicat, i excepte casos de força major, no presente documentació, o si es dedueix que falta algun dels requisits, no serà nomenat funcionari de carrera, i s'anul·laran totes les seues actuacions, sense perjuí de la responsabilitat en què puga incórrer per falsedat en la seua sol·licitud.
  
Notificat el seu nomenament, l'aspirant disposarà d'un termini de 30 dies comptadors des de l'endemà de la dita notificació per a prendre possessió de la plaça. En cas contrari, s'entendrà que renuncia a la seua condició de funcionari.
  
Base final
  
La present convocatòria, bases i la resta d'actes administratius que se'n deriven podran ser impugnats pels interessats en la forma i termini disposats en la Llei 30/1992.
  
El tribunal queda autoritzat per a resoldre els dubtes que es presenten i per a adoptar els acords necessaris per al bon funcionament del sistema selectiu.
  
ANNEX
  
Matèries comunes
  
Tema 1. La Constitució espanyola de 1978: estructura, contingut i principis fonamentals.
  
Tema 2. Els estatuts d'autonomia: el seu significat. L'Estatut d'Autonomia de la Comunitat Valenciana: estructura i institucions bàsiques.
  
Tema 3. L'acte administratiu: concepte i classes. Els elements de l'acte administratiu.
  
Tema 4. El municipi. Organització municipal. Competències. Matèries específiques.
  
Tema 5. El desenvolupament evolutiu del xiquet de 0 a 2 anys: pautes generals.
  
Tema 6. Objectius educatius del primer cicle d'Educació Infantil.
  
Tema 7. Organització de l'escola infantil: distribució d'espais i dependències.
  
Tema 8. Seguretat i higiene escolar a l'escola infantil.
  
Tema 9. Desenvolupament sexual de 0 a 2 anys.
  
Tema 10. Adquisició d'hàbits en el primer cicle d'Educació Infantil.
  
Tema 11. Desenvolupament psicosocial infantil: el joc com a activitat psicosocial. Joc simbòlic.
  
Tema 12. Principals teories de l'educació infantil: aportacions a l'estudi del xiquet.
  
Tema 13. El desenvolupament emocional i afectiu en el xiquet de 0 a 2 anys.
  
Tema 14. Alimentació i nutrició a l'escola infantil.
  
Tema 15. Comunicació corporal i possibilitats expressives del cos.
  
Tema 16. El desenvolupament psicomotor en els xiquets de 0 a 2 anys.
  
Tema 17. El desenvolupament de la intel·ligència, en l'etapa de 0 a 2 anys.
  
Tema 18. El desenvolupament del llenguatge en els xiquets de 0 a 2 anys.
  
Tema 19. Problemàtica de les mancances afectives en l'etapa de 0 a 2 anys.
  
Tema 20. Activitats per a estimular el llenguatge en els xiquets de 0 a 2 anys.
  
Cosa que es fa pública per a general coneixement.